62019TO0158_INF
Ordonanța Tribunalului (Camera a doua) din 12 noiembrie 2019 – Breyer/Comisia
(Cauza T-158/19)
„Acces la documente – Regulamentul (CE) nr. 1049/2001 – Documente referitoare la proiectul de cercetare «iBorderCtrl: Intelligent Portable Control System» – Respingere în parte a cererii de acces – Excepție de inadmisibilitate – Desemnare eronată a pârâtului – Rectificarea cererii introductive – Nepronunțare asupra fondului”
Procedură jurisdicțională – Cerere de sesizare – Cerințe de formă – Identificarea pârâtului – Desemnare eronată ca pârât a unei alte persoane decât autorul actului atacat – Inadmisibilitate – Limite – Elemente care permit fără ambiguitate identificarea pârâtului
[art. 263 primul paragraf TFUE;Regulamentul de procedură al Tribunalului, art. 76 lit. (c)]
(a se vedea punctele 22-25 și 31)
Obiectul
Cerere întemeiată pe articolul 263 TFUE prin care se solicită anularea deciziei Agenției Executive pentru Cercetare (REA) din 17 ianuarie 2019 privind cererea de acces la documente formulată de reclamant în temeiul Regulamentului (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76)
Dispozitivul
1)
Trebuie să se considere că partea împotriva căreia a fost formulată prezenta acțiune este Agenția Executivă pentru Cercetare (REA).
2)
Nu mai este necesară pronunțarea asupra excepției de inadmisibilitate, formulată de Comisia Europeană.
3)
Îl obligă pe domnul Patrick Breyer la plata cheltuielilor de judecată privind excepția de inadmisibilitate.
4)
Grefa notifică REA cererea introductivă.